stanford-oval/wikipedia huggingface dataset:
Leonid Zakovski

Leonid Zakovski vuonna 1935.
Leonid Mihailovitš Zakovski (ven. Леони́д Миха́йлович Зако́вский, oikea nimi Henriks Štubis, ven. Гéнрих Э́рнстович Штýбис; 1894 Kuurinmaan kuvernementti, Venäjän keisarikunta – 29. elokuuta 1938 Neuvostoliitto) oli latvialaissyntyinen bolševikki, joka toimi Neuvostoliiton turvallisuuspoliisin NKVD:n Leningradin-alueen johtajana vuosina 1934–1938. Stalinin vainojen aikana hän johti poliittisia puhdistuksia Leningradissa ja sen lähialueilla.
Varhaisemmat elämänvaiheet

Zakovski oli kansallisuudeltaan latvialainen. Hän syntyi Rudbāržin kartanon mailla Kuurinmaalla ja vietti nuoruutensa Liepājassa. Hän liittyi Venäjän sosiaalidemokraattiseen työväenpuolueeseen ja sen bolševikkisiipeen vuonna 1913. Hänet karkotettiin vuonna 1914 Aunuksen kuvernementtiin, mistä hän hankkiutui vuonna 1917 Pietariin ja osallistui siellä lokakuun vallankumoukseen. Zakovski palkattiin turvallisuuspoliisi Tšekaan jo sen perustamisen yhteydessä. Venäjän sisällissodan aikana hän johti Tšekan erikoisosastoja eri rintamilla ja oli sen jälkeen Tšekan seuraajan GPU:n paikallisjohtajana Podolskissa ja Odessassa. Vuosina 1926–1932 hän oli OGPU:n (ent. GPU) aluejohtajana Siperiassa ja muun muassa takasi pääsihteeri Josif Stalinin turvallisuuden tämän vuoden 1928 tunnetun Siperian-matkan aikana. Vuosina 1932–1934 Zakovski oli OGPU:n aluejohtajana Valko-Venäjällä ja syksyllä 1934 jonkin aikaa Valko-Venäjän neuvostotasavallan sisäasiain kansankomissaarina.
Toiminta Stalinin vainojen aikana

Zakovski nimitettiin NKVD:n (ent. OGPU) Leningradin-alueen johtajaksi 10. joulukuuta 1934, vain yhdeksän päivää Leningradin puoluejohtajan Sergei Kirovin salamurhan jälkeen. Saamiensa määräysten mukaisesti Zakovski aloitti Leningradissa väitetyn murhasalaliiton paljastamisen varjolla puoluepuhdistuksen, joka kohdistui varsinkin Kirovin edeltäjän Grigori Zinovjevin kannattajiin. Pelkästään vuoden 1935 alussa vangittiin parissa kuukaudessa yli 11 000 ihmistä. Vielä rajumpia toimia seurasi Stalinin puhdistusten päästyä toden teolla käyntiin seuraavan kolmen vuoden aikana. Korkeatkaan puoluejohtajat eivät olleet turvassa Zakovskilta. Monissa muistelmateoksissa kerrotaan Zakovskin vitsailleen, että hän saisi jopa Karl Marxin tunnustamaan olleensa Bismarckin agentti. Kaikkiaan Zakovskin toimikautena NKVD:n arvellaan teloittaneen Leningradin alueella noin 45 000 ihmistä.
Leningradin ohella Zakovski johti puhdistuksia Neuvosto-Karjalassa. Hän sai vuonna 1935 NKVD:n johtajalta Genrih Jagodalta määräyksen puhdistaa kulakit ja ”neuvostovastaiset ainekset” Leningradin ja Karjalan alueelta, ja päätti valita erityiseksi kohteekseen Karjalassa asuneet suomalaiset emigrantit, mikä johti muun muassa Karjalan jääkäriprikaatin puhdistamiseen ja lakkauttamiseen. Vuonna 1937 Leningradin suomenkielisessä Vapaus-lehdessä ilmestyi Zakovskin artikkelisarja, joka julkaistiin Petroskoissa myös kirjana nimellä Hävitämme spionit, diversantit ja tuholaiset loppuun asti!. Se oli yksi viimeisiä Neuvostoliitossa suomeksi julkaistuja teoksia ennen kuin kaikki suomenkielinen julkaisutoiminta kiellettiin useaksi vuodeksi. Teoksessa väitettiin Karjalan jääkäriprikaatin ja Suomen Kommunistisen Puolueen (SKP) Neuvostoliitossa toimineen osan olleen kauttaaltaan ulkovaltojen agenttien soluttamia. Tämä väite tarjosi tekosyyn kaikkiin Karjalassa asuneisiin suomalaisiin kohdistetulle etniselle vainolle.
Zakovski valittiin joulukuussa 1937 Neuvostoliiton korkeimman neuvoston jäseneksi. Tammikuussa 1938 hän siirtyi Leningradista Moskovaan NKVD:n johtajan Nikolai Ježovin apulaiskansankomissaariksi. Zakovskin tehtävänä oli kiihdyttää puhdistuksia pääkaupungissa, missä yhteydessä hän muun muassa vangitutti SKP:n sillä erää viimeiseksi puheenjohtajaksi jääneen Jukka Lehtosaaren. Zakovski syrjäytettiin vain kaksi kuukautta myöhemmin maaliskuun 1938 lopussa, ja hänet siirrettiin vähäpätöisiin tehtäviin. Hänet pidätettiin 30. huhtikuuta. Zakovskin väitettiin työskennelleen Puolan ja Saksan salaisten palveluiden agenttina, ja hänet tuomittiin kuolemaan ja teloitettiin 29. elokuuta samana vuonna. Hänet rehabilitoitiin vuonna 1987.
Leah Tsemel

| Leah Tsemel |
| --- | --- |

Henkilötiedot
Syntynyt: 1945 Haifa
Kansalaisuus:  Israel
Ammatti:  puolustusasianajaja
Muut tiedot
Koulutus: Jerusalemin heprealainen yliopisto
Leah Tsemel tai Lea Tsemel (hepr. לאה צמל) (s. 1945 Haifa) on israelilainen asianajaja, joka on tullut tunneksi työstään palestiinalaisten oikeuksien puolesta.
Vuonna 2019 ilmestynyt dokumentti Oikeudenpalvelija käsitteli hänen viisi vuosikymmentä kestänyttä uraansa palestiinalaisten puolustusasianajajana Israelin oikeusjärjestelmässä.
Elämäkerta

Tsemel syntyi Haifassa, Palestiinan brittiläisellä mandaattialueella vuonna 1945.  Hänen vanhempansa olivat kotoisin Valko-Venäjältä ja Puolasta ja suorittivat alijan 1930-luvulla. Hänen isänsä oli insinööri.  Tsemel opiskeli lakia Jerusalemissa heprealaisessa yliopistossa 1960-luvun lopulla. Hän on naimisissa Michel Warschawskin kanssa, joka on aktiivinen antisionisti. Parilla on kaksi lasta, Nissan ja Talila, sekä seitsemän lastenlasta.
Ura

Tsemel aloitti uransa vuonna 1971 harjoittelussa ihmisoikeuslakimies Felicia Langerin opissa.
Tsemel on tunnettu siitä, ettei hän syrji asiakkaitaan näiden taustasta tai syytteistä johtuen.
Aktivismi

Tsemel arvosteli Israelin puolustusvoimien vankilaa nimeltä Leiri 1391.  Tsemelin mukaan kuka tahansa vankilaan mennyt voidaan saada katoamaan ikuisesti, eikä se eroa mitenkään Etelä-Amerikan diktaattorien johtamista vankiloista.
Tsemel osallistui Palestiinaa käsitelleeseen Russel-tribunaaliin.
Palkinnot

Tsemel sai yhdessä palestiinalaisen asianajajan Raji Souranin kanssa "Vapaus, veljeys, tasa-arvo" -palkinnon vuonna 1996 . Palkinto on Ranskan korkea-arvoisin ihmisoikeuspalkinto.   Vuonna 2004 Tsemel voitti yhdessä palestiinalaisen asianajajan Mohammad Na'amnehin kanssa Hans Litten -palkinnon.
Laura Salminen

Laura Salminen (s. 9. huhtikuuta 1987) on suomalainen nykyaikainen viisiottelija. Hän edustaa Helsingin Nykyaikaiset 5-ottelijat -seuraa. Salmisen valmentajana toimii neljässä lajissa hänen isänsä Veikko Salminen, joka on itsekin lajin arvokisaedustaja. Ratsastuksessa Salmista valmentaa viisiottelun kaksinkertainen MM-mitalisti Kurt Lindeman. Salminen on ilmoittanut lopettavansa kilpailu-uransa kauteen 2024.
Laura Salmisen parhaat saavutukset lajista ovat vuodelta 2010, jolloin hän sijoittui Egyptin maailmancuposakilpailussa 11. sijalle ja maailmancupin finaalissa Venäjällä 14. sijalle. Junioritasolla hän saavutti Euroopan-mestaruuden vuonna 2003. Aikuisten tasolla hän osallistui MM-kilpailuihin 13 kertaa. Siellä hänen paras tuloksensa oli 15. sija vuonna 2018.
Hänet nimettiin Lontoon kesäolympialaisten nykyaikaiseen viisiotteluun varaurheilijaksi, joten hän matkusti kisapaikalle siltä varalta, että paikka kilpailuun aukeaisi. Hän ei kuitenkaan päässyt kilpailemaan ja joutui palaamaan Suomeen ilman olympiakisakokemusta.
Salmisella on myös kaksi nuorten Suomen mestaruutta maastojuoksussa. Lisäksi hän sijoittui kuudenneksi kalpamiekkailun SM-kilpailussa vuonna 2011.
Yksityiselämä

Salminen kuuluu helluntaiherätysliikkeeseen. Hänen isoveljensä Ismo Salminen on myös kilpaillut 5-ottelussa ja toimii Lauran neuvonantajana.
Leah Lewis

| Leah Lewis |
| --- | --- |
 Leah Lewis (2023)
Henkilötiedot
Koko nimi:  Leah Marie Liang Lewis
Syntynyt: 9. joulukuuta 1996 (ikä 27) Shanghai, Kiina
Ammatti:  näyttelijä
Näyttelijä
Aktiivisena:  2006–
Merkittävät roolit:  	Georgia "George" Fan (Nancy Drew) Ellie Chu (The Half of It) Yuri Boyka (Nancy Drew) Ember Lumen (Elemental)
Aiheesta muualla
IMDb 
Elonet
AllMovie
Leah Marie Liang Lewis (s. 9. joulukuuta 1996 Shanghai) on kiinalainen näyttelijä. Hänet tunnetaan rooleistaan Georgia "George" Fanina CW-sarjassa Nancy Drew ja Ember Lumen Pixarin animaatioelokuvassa Elemental.
Elämäkerta

Lewis adoptoitiin orpokodista Shanghaissa, Kiinassa, kun hän oli kahdeksan kuukauden ikäinen ja kasvoi Windermeressä Floridassa. Hänen nuorempi, ei-biologisesti sukua oleva sisarensa Lydia adoptoitiin myöhemmin samasta orpokodista. Heidän vanhempansa Frederick ja Lorraine Lewis ovat molemmat kiinteistönvälittäjiä.
Filmografia > Elokuva

2007 : Nanking ... Banner Girl
2012 : Fred 3: Camp Fred ... Spoon
2020 : The Half of It ... Ellie Chu
2020 : How to Deter a Robber ... Heather Williams
2023 : Elemental ... Ember Lumen
Filmografia > Televisio

2006 : The New Adventures of Old Christine ... Tess
2006 : Paloozaville ... Leah
2012 : Madison High ... Peyton Hall
2015–2016 : Gamer's Guide to Pretty Much Everything ... Lika
2016 : Best Friends Whenever ... Alex
2018 : Light as a Feather ... Gabby Darwish
2018 : The Good Doctor ... Katherine "Kitty" Kwon
2018 : Charmed ... Angela Wu
2018–2019 : Station 19 ... Shannon
2019 : The Gifted ... Young Clarice
2019–2023 : Nancy Drew ... Georgia "George" Fan
2022 : Batwheels ... Cassandra Cain / Batgirl
Aiheesta muualla

Kuvia tai muita tiedostoja aiheesta Leah Lewis Wikimedia Commonsissa
Leah Lewis Internet Movie Databasessa. (englanniksi)
Kleftit

Kleftit (myös palikaarit; kreik. κλέφτης , kléftis, monikossa κλέφτες, kléftes) on Pohjois-Kreikan vuoristoasukkaista käytetty nimitys, joka on syntynyt vuosina 1453–1821 alueen ollessa turkkilaismiehityksessä eli osana Osmanien valtakuntaa.
Samasta kantasanasta on muodostunut myös verbi κλέπτειν (kléptein), varastaa, josta on johdettu sana kleptomania. Ruokasanastossa klephtiko tai kleftiko (kreik. Κλέφτικο τραγούδι, κλέφτικα τραγούδια) tarkoittaa lammasruokaa kleftien tapaan eli välttämällä savun muodostumista jotta lammasvaras ei paljastuisi. Musiikissa klefti-sanaa käytetään tietyn kansanlaulutyylin nimenä. Tšekkiläisen säveltäjän Antonín Dvořákin laulusarjassa Drei neugriechische Gedichte für eine Singstimme und Klavier op. 50 (1878) ensimmäinen laulu kertoo Koljas-nimisen kleftin tekemästä maaherra Ali paššan murhasta.
Kirk Maltby

| Kirk Maltby |
| --- | --- |

Henkilötiedot
Syntynyt: 22. joulukuuta 1972 (ikä 51) Guelph, Ontario, Kanada
Kansalaisuus:   Kanada
Jääkiekkoilija
Lempinimi:  Malts
Pelipaikka:  laitahyökkääjä
Maila:  vasen
Pituus:  180 cm
Paino:  89 kg
Pelaajaura
Pääsarjaura:  1993–2010
Seurat:  Edmonton Oilers (NHL)   Detroit Red Wings (NHL)
NHL-varaus:  65. varaus, 1992 Edmonton Oilers
| Stanley Cup  |
| --- | --- | --- |
|  | Detroit Red Wings | 1997  |
|  | Detroit Red Wings | 1998  |
|  | Detroit Red Wings | 2002  |
|  | Detroit Red Wings | 2008  |
Kirk Maltby (s. 22. joulukuuta 1972 Guelph, Ontario) on kanadalainen jääkiekkohyökkääjä. Hän edusti urallaan Edmonton Oilersia ja Detroit Red Wingsiä Detroitissa hänet muistetaan osana "The Grind Line" -hyökkäysketjua Kris Draperin ja Darren McCartyn kanssa.
Ura

Maltby vietti juniorivuotensa OHL-seura Owen Sound Platersissa. NHL-seura Edmonton Oilers varasi hänet vuoden 1992 varaustilaisuuden kolmannella kierroksella numerolla 65. Maltby pelasi koko tulokaskautensa AHL-seura Cape Breton Oilersissa. Hänen ensimmäinen NHL-kautensa oli 1993–1994, jonka aikana hän keräsi 68 ottelussa 11 maalia ja 8 maalisyöttöä sekä 74 jäähyminuuttia. Hän jatkoi Oilersissa vielä kaksi kautta kunnes siirtyi Detroit Red Wingsiin kaudella 1995–1996.
Maltby ilmoitti lopettavansa uransa lokakuussa 2010 ja jatkavansa jääkiekon parissa Red Wingsin kykyjenetsijänä.
Maltby on voittanut Stanley Cupin neljästi vuosina 1997, 1998, 2002, ja 2008 sekä jääkiekon maailmanmestaruuden Kanadan maajoukkueessa vuonna 2003.
Aiheesta muualla

Detroit Red Wings – Kirk Maltby (Arkistoitu – Internet Archive)
Jatkoaika – Kirk Maltby
Leonid Toptunov

| Leonid Fedorovytš Toptunov> Леонід Федорович Топтунов.Henkilötiedot |
| --- | --- |
Syntynyt: 16. elokuuta 1960 Mykolajivka, Sumyn alue, Ukrainan SNT, Neuvostoliitto
Kuollut: 14. toukokuuta 1986 (25 vuotta) Moskova, Venäjän SFNT, Neuvostoliitto
Kansalaisuus:  Neuvostoliitto
Insinööri
Aktiivisena:  1983–1986
Koulutus:  Moskovan teknisen fysiikan instituutti
Leonid Fedorovytš Toptunov (ukr. Леонід Федорович Топтунов, 16. elokuuta 1960 – 14. toukokuuta 1986) oli neuvostoliittolainen insinööri. Hän toimi Tšernobylin ydinvoimalan nelosreaktorin tarkkailevana operaattorina onnettomuusyönä.
Elämä ennen Tšernobyliä

Toptunov syntyi 16. elokuuta 1960 Mykolajivkan kylässä Sumyn alueella Ukrainan sosialistisessa neuvostotasavallassa. Hänen isänsä oli osana Neuvostoliiton avaruusohjelmassa. Vuonna 1983 hän valmistui Obninskin ydinvoimatekniikan instituutista.
Onnettomuusyö

Toptunov oli vain 25-vuotias onnettomuusyönä.  Hän työskenteli nelosreaktorissa Aleksandr Akimovin kanssa. Toptunovilla oli vain kahden kuukauden kokemus reaktorin käytöstä, eikä ollut koskaan aiemmin ohjannut reaktoria vaikean sammutusprosessin läpi.
Valmisteluvaiheessa voimalan pääinsinööri Anatoli Djatlov määräsi tehon pienentämisen 700 MW:iin testaussuunnitelman mukaisesti. Reaktori kuitenkin pysähtyi yllättäen testivalmistelujen aikana ja putosi 30 megawattiin. Tehon nostaminen tämän jälkeen saattoi laittaa reaktorin vaaralliseen tilaan, mutta Djatlov määräsi Toptunovin ja Akimovin nostamaan tehon takaisin 700 MW:iin. Yhdessä Akimovin kanssa Toptunov ryhtyi nostamaan reaktorin tehoa nostamalla säätösauvoja.
Reaktorin teho lähti vahvaan nousuun, jolloin Toptunov painoi AZ-5-pikasulkupainiketta. Suunnitteluvirheen vuoksi laskeutuvat säätösauvat kiihdyttivät ydinreaktiota ja aiheuttivat reaktorin räjähdyksen.
Toptunovin vanhemmat vierailivat hänen luonaan sairaalassa. Vaikka hän pystyi kävelemään, hänen vanhempansa huomasivat, että hänellä oli epänormaaleja ihovaurioita. Oleskelunsa aikana hän keskusteli onnettomuuden mahdollisista syistä Akimovin ja Djatlovin kanssa. Toptunov ja Akimov saivat luuytimensiirron yrityksenä palauttaa immuunijärjestelmää. Hän kuitenkin kuoli akuuttiin säteilyoireyhtymään 14. toukokuuta 1986.
Muistaminen

Ukrainan presidentti Viktor Juštšenko myönsi postuumisti Toptunoville kolmannen luokan Za mužnist -mitalin (’rohkeudesta’) vuonna 2008. Robert Emms esittää Toptunovia HBO:n onnettomuudesta kertovassa Chernobyl-minisarjassa.
Käännös suomeksi
Libanoninristi

Libanoninristi.
Libanoninristi (The Lebanese Forces Cross; Salib al-Muqawama; Resistance Cross) otettiin käyttöön Libanonin kristillisen armeijan piirissä sisällissodan (1975–1990) aikaan vuonna 1984, mutta kyseinen tunnus ei ole ollut yleisessä käytössä vuoden 1990 jälkeen, kun Libanonin rintama -puolue lakkautettiin.
Aiheesta muualla

Wikimedia Commonsissa on kuvia tai muita tiedostoja aiheesta .
Libanoninristin historia
Liesje Schreinemacher

| Liesje Schreinemacher |
| --- | --- |

Euroopan parlamentin jäsen
 2.7.2019–9.1.2022  
Ryhmä:  Uudistuva Eurooppa -ryhmä
Henkilötiedot
Syntynyt: 13. toukokuuta 1983 (ikä 41) Rotterdam, Alankomaat
Kansalaisuus:  hollantilainen
Tiedot
Puolue:  Vapauden ja demokratian kansanpuolue
Liesje Schreinemacher (s. 13. toukokuuta 1983 Rotterdam, Alankomaat) on hollantilainen poliitikko. Schreinemacher edustaa Vapauden ja demokratian kansanpuoluetta. Schreinemacher on toiminut Euroopan parlamentin jäsenenä heinäkuusta 2019 tammikuuhun 2022 saakka. Hän edusti Euroopan parlamentissa Uudistuva Eurooppa -ryhmää.
Aiheesta muualla

Kuvia tai muita tiedostoja aiheesta Liesje Schreinemacher Wikimedia Commonsissa
Liesje Schreinemacher Euroopan parlamentin jäsenet. Euroopan parlamentti.
Larry DiTillio

Lawrence "Larry" G. DiTillio (15. helmikuuta 1940 – 16. maaliskuuta 2019) oli yhdysvaltalainen käsikirjoittaja, joka tunnetaan parhaiten työstään Babylon 5 -televisiosarjan parissa 1990-luvulla. Ennen sitä hän oli mukana käsikirjoittamassa jaksoja 1980-luvun He-Maniin ja She-Ra: Mahdin prinsessaan. DiTilliolle tarjottiin myös mahdollisuutta käsikirjoittaa jaksoja Super He-Maniin, mutta hän kieltäytyi, koska ei pitänyt sarjan uudesta tyylistä, joka oli kaukana sarjan alkuperäisestä ideasta. Myöhemmin DiTillio palasi takaisin He-Manin pariin, kun sarjasta tehtiin samanniminen uusi sarja He-Man.
Elämäkerta

DiTillio opiskeli elokuva-alaa aluksi neljä vuotta New Yorkin yliopistossa ja myöhemmin kaksi vuotta UCLA:ssa, jonka jälkeen hän lähti etsimään itselleen agenttia. Pitkän etsinnän päätteeksi DiTillio löysi naisagentin, joka suostui lukemaan hänen käsikirjoituksia ja muutaman kuukauden kuluttua DiTillio sai ensimmäisen tilaisuuden kirjoittaa käsikirjoituksen elokuvaan The Last Porno Flick. Kuitenkin vasta 13 vuotta myöhemmin hän kykeni elättämään itsensä käsikirjoittajana. DiTillio on ollut myös Writers Guild of American jäsen vuodesta 1973 lähtien.
Aiheesta muualla

Larry DiTillio Internet Movie Databasessa. (englanniksi)
Larry DiTillio (Arkistoitu – Internet Archive) (englanniksi)
Konzerthaus Berlin

| Konzerthaus Berlin Schauspielhaus Berlin |
| --- | --- |

Sijainti:  Mitte, Berlin-Mitte, Saksa
Koordinaatit:  52.5136°N, 13.3922°E
Rakennustyyppi:  Konserttitalo (en)
Tyylisuunta:  Uusklassinen arkkitehtuuri
Suunnittelija:  Karl Friedrich Schinkel
Valmistumisvuosi:  1821
 fiKonzerthaus Berlin 
  
Konzerthaus Berlin eli Berliinin konserttitalo on konserttitalo Saksan pääkaupungissa Berliinissä, Mitten kaupunginosassa. Se sijaitsee Gendarmenmarktin aukion laidalla ja on sitä reunustavista rakennuksista nuorin. Nykyisin rakennuksessa toimii Konzerthausorchester Berlin.
Konserttitalon sisätiloja vuonna 2005.
Rakennus rakennettiin vuosina 1818–1821 vuonna 1817 tulipalossa tuhoutuneen, Carl Gotthard Langhansin suunnitteleman National-Theaterin paikalle Karl Friedrich Schinkelin suunnitelmien pohjalta. Uusi rakennus toimi edeltäjänsä tapaan teatterirakennuksena ja kantoi nimeä Berliner Schauspielhaus.
Kuten muutkin Gendarmenmarktin rakennukset, Berliner Schauspielhaus tuhoutui toisen maailmansodan aikana tulipalossa lähes täysin. Sodan jälkeen se jälleenrakennettiin vuosina 1979–1984. Rakennuksen ulkoasu palautettiin alkuperäiseksi, mutta sisätilat rakennettiin täysin uudelleen. Rakennus avattiin vuonna 1984 konserttitalona.
Aiheesta muualla

Kuvia tai muita tiedostoja aiheesta Konzerthaus Berlin Wikimedia Commonsissa
Konzerthaus Berlinin viralliset sivut (saksaksi, englanniksi)
Larry David

Larry David vuonna 2009.
Larry David (s. 2. heinäkuuta 1947, New York) on yhdysvaltalainen koomikko, käsikirjoittaja, tuottaja ja näyttelijä, joka tunnetaan parhaiten työstään palkitun Seinfeld-sarjan (1989–1998) parissa. Toinen merkittävä Davidin tuotanto on Jäitä hattuun eli Curb Your Enthusiasm (2000–2024).
Elämä ja ura

David syntyi ja kasvoi Brooklynissa juutalaisen perheen lapsena. Hän aloitti uransa stand up -koomikkona valmistuttuaan Marylandin yliopistosta 1970-luvun alussa. 1980-luvun alussa hän pääsi käsikirjoittamaan ABC-televisiokanavan esittämää Fridays-sarjaa ja vuosina 1984–1985 hän toimi käsikirjoittajana NBC:n suositussa Saturday Night Livessa. Ohjelmassa esitettiin vain yksi hänen kirjoittamansa sketsi. Näiden kokemusten kautta David sai kuitenkin luotua tärkeitä kontakteja mm. näyttelijöihin, joita tulisi myöhemmin käyttämään Seinfeldissä.
Jerry Seinfeldiin David tutustui molempien tehdessä stand-up-keikkoja 1980-luvun New Yorkissa. Vuonna 1989 kun Seinfeld sai tarjouksen suunnitella tilannekomediasarja NBC:lle, hän pyysi apua sarjan luomiseen ystävältään Davidilta. Tapahtumasarjaa satirisoidaan Seinfeldissä neljännellä tuotantokaudella. Yhdessä he loivat ja käsikirjoittivat tv-pilotin Seinfeld Chronicles, joka lopulta poiki yhdeksän tuotantokauden mittaisen ja lukuisia televisioalan palkintoja keränneen Seinfeld-sarjan. David toimi Seinfeldissä vastaavana tuottajana sarjan ensimmäiset seitsemän tuotantokautta ja käsikirjoitti suuren osan jaksoista. Yksi sarjan neljästä päähenkilöstä, George Costanza, perustuu suurilta osin Davidin henkilöön ja moni fiktiivisen Georgen edesottamuksista pohjautui Davidin todellisessa elämässään kokemiin tapahtumiin. David näytteli sarjassa myös lukuisia pieniä sivurooleja, toimien mm. Georgen pitkäaikaisen pomon, baseball-seura New York Yankeesin johtajan, George Steinbrennerin äänenä. David jätti työnsä Seinfeldissä seitsemännen tuotantokauden jälkeen, mutta palasi käsikirjoittamaan sarjan kaksiosaisen, ristiriitaisen vastaanoton saaneen, lopetusjakson vuonna 1998.
Vuonna 2000 David aloitti uuden Jäitä hattuun -nimisen (engl. Curb Your Enthusiasm) komediasarjansa tuotannon. Käsivarakameralla kuvatussa ja improvisoituun dialogiin nojaavassa, HBO-kaapelikanavan tuottamassa sarjassa David näyttelee eräänlaista karikatyyriä itsestään, käsikirjoittaja Larry Davidia. Sarjaa on tehty kymmenen tuotantokautta. Suomessa sarjaa on esittänyt Canal+ ja Yleisradio.
Vuonna 1998 sai ensi-iltansa Davidin käsikirjoittama ja ohjaama komediaelokuva Sour Grapes, joka sai Suomen televisioesityksessä nimen Kaljahanat auki. Sitä pidettiin arvioissa surkeana, ja David itsekin osoittaa vastenmielisyyttään sille joissakin Jäitä hattuun -sarjan jaksoissa. Vuonna 2013 HBO ensiesitti Jäitä hattuun -sarjaa tyyliltään muistuttavan elokuvan Clear History. Sen pääosan esittäjä ja yksi käsikirjoittajista on Larry David.
Yhdessä ex-vaimonsa kanssa David on osallistunut ympäristönsuojeluun liittyvään hyväntekeväisyystoimintaan.
Aiheesta muualla

Larry David Internet Movie Databasessa. (englanniksi)
Leonid Novikov

| Mitalit> Maa:   Venäjä.Miesten suunnistus.MM-kilpailut  | Mitalit> Maa:   Venäjä.Miesten suunnistus.MM-kilpailut  | Mitalit> Maa:   Venäjä.Miesten suunnistus.MM-kilpailut  | Maa:   Venäjä> Miesten suunnistus. |
| --- | --- | --- | --- |
|  Kultaa | Sotkamo 2013 | keskimatka |  |
|  Kultaa | Sotkamo 2013 | viesti |  |
|  Hopeaa | Tartto 2017 | pitkä matka |  |
Leonid Novikov (s. 10. tammikuuta 1984) on venäläinen suunnistuksen maailmanmestari.
Novikov voitti keskimatkan ja viestin maailmanmestaruudet Sotkamossa 2013. Aiemmin hän ei ollut aikuisten arvokisojen henkilökohtaisilla matkoilla sijoittunut kymmenen parhaan joukkoon eikä saavuttanut arvokisojen viesteissäkään mitaleja. Tarton MM-kisoissa 2017 hän saavutti pitkällä matkalla hopeaa. Jukolan viestissä 2008 hän kuului Deltan voittoisaan joukkueeseen.
Saavutuksia > MM-kilpailut

2003 keskimatkalla 16.
2004 keskimatkalla 13.
2009 keskimatkalla 16.
2012 keskimatkalla 19.
2013 keskimatkalla ja viestissä kultaa, pitkällä matkalla 25.
2017 pitkällä matkalla hopeaa, viestissä kuudes
2018 keskimatkalla ja pitkällä matkalla yhdeksäs, viestissä kymmenes
Saavutuksia > EM-kilpailut

2006 keskimatkalla 23., viestissä kuudes
2010 pitkällä matkalla 25., keskimatkalla hylkäys
2012 keskimatkalla 12.
Saavutuksia > Avoimet PM-kilpailut

2009 keskimatkalla 28., viestissä 17.
Saavutuksia > Nuorten MM-kilpailut

2002 keskimatkalla 56., pitkällä matkalla kuudes, viestissä neljäs
Saavutuksia > Maailmancup

2004 kokonaiskilpailussa 79.
2006 kokonaiskilpailussa 83.
2008 kokonaiskilpailussa 97.
2009 kokonaiskilpailussa 57.
2010 kokonaiskilpailussa 93.
2012 kokonaiskilpailussa 63.
Paras osakilpailusijoitus 12. (Falunissa 2012)
Saavutuksia > Jukolan viesti

2008 voitto (Delta)
Legacy of Hate

| Legacy of Hate Celesty |
| --- | --- | --- |

Studioalbumin tiedot
 Äänitetty : 13. lokakuuta 2003 – 31. maaliskuuta 2004
 Studio : Fantom Studio
 Julkaistu: 10. toukokuuta 2004 (Eurooppa) 21. toukokuuta 2004 (Japani)
 Tuottaja(t): Samu Oittinen
 Tyylilaji: power metal
 Kesto: 55.16
 Levy-yhtiö: Arise
Celestyn muut julkaisut
| Reign of Elements 2002 | Legacy of Hate 2004 | Mortal Mind Creation 2006 |
Legacy of Hate on power metal -yhtye Celestyn toinen studioalbumi, joka julkaistiin 10. toukokuuta 2004.
Kappaleet

Kaikki kappaleet säveltänyt Kangas, Katajamäki, Luokkamäki ja Mäenpää, sanoittanut Kangas ja Luokkamäki, ellei toisin mainittu.
Intro – 0.57 (säv. Janne Karhunen)
Unbreakable – 5.02
Dream – 4.44
Breed From the Land Unknown – 4.51
Army of the Universe – 6.50
Settlement – 6.43
Shelter – 4.53
Legacy of Hate, Pt. 1 – 10.35
Legacy of Hate, Pt. 2 – 10.41
Wickedness Act – 5.11 (Japanin bonuskappale)